[image: ][image: ]



[bookmark: _GoBack]31.05.2016

Ştire 
Finalizarea activităţilor de testare a unor măsuri din planurile de acțiune locală pentru incluziune socială 
În perioada martie – mai 2016 s-au desfăşurat activităţile de testare a unor măsuri din planurile de acţiune locală pentru incluziune socială (PALIS) în judeţele Buzău, Călăraşi, Cluj, Dolj şi Mureş, prevăzute în cadrul proiectului Guvernare Incluzivă, implementat de Asociaţia „Asistenţă şi Programe pentru Dezvoltare Durabilă - Agenda 21” în parteneriat cu Agenţia Naţională a Funcţionarilor Publici. Activităţile de testare au contribuit la identificarea unor aspecte care pot fi îmbunătăţite în ceea ce priveşte aplicarea acestor măsuri şi la creșterea gradului de informare a persoanelor vulnerabile cu privire la oportunități de care pot beneficia în eforturile lor de integrare socială.
Activităţile s-au desfăşurat cu sprijinul instituțiilor și al autorităților publice partenere în proiect, dar şi al altor instituţii şi organizaţii de la nivel local: Agenţia Judeţeană de Ocupare a Forţei de Muncă, Inspectoratul Şcolar Judeţean, Grupurile de Acţiune Locală. 
Măsurile din planurile de acţiune locale testate în cadrul proiectului au vizat: organizarea unor ateliere de lucru pentru consilierea tinerilor din mediul rural, inclusiv din comunitățile de romi, în vederea accesării de fonduri europene, cu accent asupra fondurilor destinate tinerilor fermieri; consilierea  tinerilor din mediul rural,  în special a persoanelor de etnie romă cu privire la programul „A doua şansă”; informarea  persoanelor fără loc de muncă în legătură cu oportunitățile oferite de AJOFM pentru calificare.
Proiectul ”Guvernare Incluzivă” este implementat cu sprijinul financiar al Programului RO10 - CORAI, program finanțat prin Granturile SEE 2009-2014 și administrat de Fondul Român de Dezvoltare Socială. Valoarea totală a proiectului este de 720,180.02 RON, din care co-finanțarea Granturilor SEE este în valoare de 550,937.70 RON, iar co-finanțarea publică este de 97,224.30 RON.
Informații suplimentare despre proiect pot fi obținute de pe site-urile www.anfp.gov.ro  și www.agenda21.org.ro. Persoane de contact: Mihaela Danga, coordonator de proiect (mdanga59@gmail.com) și Steluța Spătaru, expert comunicare și relații publice (steluta.spataru@anfp.gov.ro).

Proiect finanţat cu sprijinul financiar al Programului RO10 - CORAI, program finanţat de Granturile SEE 2009-2014 şi admi-nistrat de Fondul Român de Dezvoltare Socială.

Conţinutul acestui material nu reprezintă în mod necesar poziţia oficială a FRDS şi a Granturilor SEE 2009 – 2014; Întreaga răspundere asupra corectitudinii şi coerenţei informaţiilor prezentate revine iniţiatorilor

